turjo4nis/wikipedia-bn-dump-20250701 huggingface dataset:
দেশি চাঁদিঠোঁট

দেশি চাঁদিঠোঁট (বৈজ্ঞানিক নাম:Lonchura malabarica) Lonchura (লঙ্কুরা) গণের অন্তর্ভুক্ত এক প্রজাতির ছোট আকারের পাখি। এরা বসবাসের জন্য নিরাপদ জায়গা পছন্দ করে। ভারতীয় উপমহাদেশ, মধ্য প্রাচ্যের এদের দেখতে পাওয়া যায়। প্রকৃতিগতভাবে এরা মুনিয়ার সমগোত্রীয়।

বাসস্থান 
এ পাখি বাংলাদেশ, ভারত, পাকিস্তান, নেপাল, সৌদি আরব, জর্দান, কুয়েত, কাতার, ইসরায়েল, শ্রীলঙ্কায় দেখা যায়। এদের মূলত সমভূমিতে দেখা যায়। তাছাড়াও কাশবন, বালুময় শণবন, নদীতীরের আবাদি জমি ও কাঁটা ঝোপে বিচরণ করে ।

বর্ণনা 
দেশি চাঁদিঠোঁট ধূসর ঠোঁট ও কালো লেজের পাখি। দেহের দৈর্ঘ্য ১১-১১.৫ সেন্টিমিটার, ওজন ১২ গ্রাম। প্রাপ্তবয়স্ক পাখির সাদা কোমর, দেহের পেছনের অংশ, ডানা পিঠ ফিকে ও মেটে বাদামি।   লেজ দেখতে লম্বা সুচালো  কালো। দেহতল সাদা বর্ণের। ঠোঁট ত্রিকোনাকার ও ধূসরাভ। পা, পায়ের পাতা ও নখর ধূসরাভ-পাটল রঙের। স্ত্রী-পুরুষ পাখির চেহারা অভিন্ন  প্রজনন সময় ফেব্রুয়ারি থেকে  সেপ্টেম্বর। অঞ্চলভেদে প্রজনন মৌসুমের হেরফের রয়েছে। শুকনো খড় লতাপাতা বাসা তৈরির উপকরণ হিসেবে ব্যবহার করে। ডিম পাড়ে ৪-৮টি। ফুটতে সময় লাগে ১১-১৩ দিন। এরা ছোট- বড় দলে বিচরণ করলেও একাকীও চলে। এরা চঞ্চল প্রকৃতির।

তথ্যসূত্র

বহিঃসংযোগ 

 Photographs and videos

এশিয়ার পাখি
বাংলাদেশের পাখি
ভারতের পাখি
লঙ্কুরা
ইরানের পাখি
নেপালের পাখি
ওমানের পাখি
পাকিস্তানের পাখি
শ্রীলঙ্কার পাখি
সংযুক্ত আরব আমিরাতের পাখি
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
দক্ষিণ এশিয়ার পাখি
হেনরিক মুলার

হেনরিক মুলার (জন্ম: ২৮ এপ্রিল ১৯০০; মৃত্যু অজানা, কিন্তু প্রামাণিক তথ্য এটিকে মে ১৯৪৫ নির্দেশ করে) ছিলেন ভাইমার প্রজাতন্ত্র ও নাৎসি জার্মানি উভয় দেশের অধীন একজন জার্মান পুলিশ কর্মকর্তা। তিনি নাৎসি জার্মানির রাজনৈতিক সিক্রেট স্টেট পুলিশ গেস্টাপোর প্রধান হিসেবে নিয়োগ পেয়েছিলেন এবং হলোকস্ট পরিকল্পনা ও হত্যাকাণ্ডে জড়িত ছিলেন। এসএস বাহিনীতে অন্য একজন হেনরিক মুলার থাকার কারণে তিনি গেস্টাপো মুলার হিসেবে পরিচিত ছিলেন। তাকে সর্বশেষ ১লা মে ১৯৪৫ সালে বার্লিনের ফিউরে বাংকারে দেখা গিয়েছিল এবং নাৎসি শাসনামলের সবচেয়ে সিনিয়র ব্যক্তিত্ব যিনি গ্রেফতার হননি বা মৃত্যু নিশ্চিত করা যায়নি।

প্রারম্ভিক জীবন 
মুলার কর্মজীবী পিতামাতার ঘরে বায়ার্ন-এর মিউনিখে জন্মগ্রহণ করেন। প্রথম বিশ্বযুদ্ধের শেষ বর্ষে আর্টিলারি স্পটিং উইনিটের পাইলট হিসেবে কাজ করার পর তিনি ১৯১৯ সালে বায়ার্ন পুলিশে যোগদান করেন। আর্টিলারি স্পটিং উইনিটে থাকার সময় কয়েকবার তাকে সম্মানে অলঙ্কৃত করা হয় (আয়রন ক্রস ফার্স্ট ও সেকেন্ড ক্লাস, বায়ার্ন মিলিটারি ক্রস সেকেন্ড ক্লাস উইথ সোর্ড ও বায়ার্ন পুলিশ ব্যাজ)। তখনকার জার্মানির এন্টি-কমিউনিস্ট প্যারামিলিটারি দল ফ্রি ক্রপস-এর সদস্য না হয়েও তিনি যুদ্ধ পরবর্তী বছরগুলোতে কমিউনিস্ট উত্থান দমনে জড়িত ছিলেন। বাভারিয়ান সোভিয়েত প্রজাতন্ত্রের সময় মিউনিখে বিদ্রোহী রেড আর্মি কর্তৃক বন্দীদের উপর গুলিবর্ষণ প্রত্যক্ষ করার পর তার কমিউনিজমের প্রতি সাড়াজীবনের জন্য ঘৃণার জন্ম হয়। ভাইমার প্রজাতন্ত্রের বছরগুলোতে তিনি তিনি ছিলেন মিউনিখ রাজনৈতিক পুলিশ ডিপার্টমেন্টের প্রধান এবং এসময় তার সাথে অনেক নাৎসি সদস্যের পরিচয় ঘটে; তাদের মধ্যে উল্লেখযোগ্য হলেন হেনরিক হিমলার ও রেইনহার্ড হেডরিক। যদিও ভাইমার আমলে তাকে সাধারনত বিভিন্ন সময় বাভারিয়ান পিপল’স পার্টি সাপোর্ট করতে দেখা গিয়েছে।

পদটীকা

তথ্যসূত্র 
 
 
 Robert Gellately The Gestapo and German Society: Enforcing Racial Policy, 1933–1945, Oxford: Clarendon Press; Toronto: Oxford University Press, 1990, .
 
 
 
 
 Noakes, Jeremy & Pridham, Geoffrey (1983). Nazism 1919–1945 Volume 2 State, Economy and Society 1933–39—A Documentary Reader, Exeter: University of Exeter, .
 Padfield, Peter (1990). Himmler: Reichsfuhrer-SS, New York: Henry Holt and Company.
 

১৯০০-এ জন্ম
১৯৪৫-এ মৃত্যু
হলোকস্ট অপরাধী
আয়রন ক্রস (১৯১৪) প্রাপক
নাৎসি নেতা
নিখোঁজ ব্যক্তি
ক্রস অফ অনার প্রাপক
ওয়ার মেরিট ক্রস প্রাপক
বাভারিয়ার সামরিক কর্মী
জার্মানির প্রথম বিশ্বযুদ্ধের বৈমানিক
গেস্টাপো কর্মকর্তা
অনুযোগ

অণুযোগ তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের অন্তর্তন্ত্রযান নামক শেষ তিনটি যানের দ্বিতীয় যান।

বর্ণনা 

অণুযোগ র্ন্যিং মার নয়টি যানের দ্বিতীয় অন্তর্তন্ত্রযান। এই তত্ত্ব তন্ত্রের অন্তিম পর্যায়কে নির্দেশ করে।

শ্রেণীকরণ 

র্ন্যিং-মা-র্গ্যুদ-'বুম গ্রন্থসংকলনে তিন খন্ড গ্রন্থে প্রায় ৩০০০ পৃষ্ঠা অণুযোগযান বর্ণিত হলেও সেগুলি সঠিক ভাবে শ্রেণীবিভক্ত করা নেই। পরবর্তীকালে ব্দুদ-জোম্স-জিগ্স-ব্রাল-য়ে-শেস-র্দো-র্জে নিম্নলিখিত প্রকারে অণুযোগ গ্রন্থগুলিকে শ্রেণীবিভক্ত করেছেন:

 র্ত্সা-বা'ই-ম্দো-ব্ঝি ()
 দ্গোংস-পা-'দুস-পা'ই-ম্দো () অথবা সাংস-র্গ্যাস-দ্গোংস-'দুস ()
 কুন-'দুস-রিগ-পা'ই-ম্দো ()
 দুর-খ্রোদ-খু-ব্যুগ-রোল-বা ()
 য়ে-শেস-র্ঙ্গাম-পা-ক্লোগ-গি-'খোর-লো ()
 ম্থা'-দ্রুগ-গ্সাল-বার-ব্যেদ-পা'ই-র্গ্যুদ-দ্রুগ ()
 কুন-তু-ব্জাং-পো-চে-বা-রাং-লা-গ্নাস-পা'ই-র্গ্যুদ ()
 দ্বাং-ব্স্কুর-র্গ্যাল-পো ()
 তিং-'দ্জিন-ম্ছোগ ()
 স্কাব্স-স্ব্যোর-ব্দুন-পা ()
 ব্র্ত্সোন-পা-দোন-ব্দেন ()
 দাম-ত্শিগ-ব্কোদ-পা ()
 দ্কোন-র্গ্যুদ-ব্চু-গ্ন্যিস ()
 ঝি-বা-ল্হা-র্গ্যুদ ()
 ছোস-ন্যিদ-ঝি-বা'ই-ল্হা-র্গ্যুদ ()
 খ্রো-বো'ই-ল্হা-র্গ্যুদ-চেন-মো ()
 খ্রো-বো'ই-ল্হা-র্গ্যুদ-র্তোগ্স-পা-চেন-পো ()
 থুগ্স-র্জে-চেন-পো'ই-গ্তোর-র্গ্যুদ ()
 র্নাল-'ব্যোর-গ্সাং-বা'ই-ত্শোগ্স-র্গ্যুদ-চেন-পো ()
 দ্পাল-'বার-খ্রো-মো ()
 রাক-তা-দ্মার-গ্যি-র্গ্যুদ ()
 মে-ল্হা-ঝি-বার-গ্যুর-বা-'বার-বা'ই-র্গ্যুদ ()
 খ্রো-বো'ই-স্ব্যিন-ব্স্রেগস-র্দো-র্জে'ই-দুর-মো ()
 হুম-ম্দ্জাদ-চেন-মো ()
 জ্লা-গ্সাং-চেন-মো ()
 লুং-গি-য়ি-গে-ব্দুন-চু ()

পাদটীকা

তথ্যসূত্র

আরো পড়ুন 

 Dargyay, Eva M. (author) & Wayman, Alex (editor)(1998). The Rise of Esoteric Buddhism in Tibet. Second revised edition, reprint.Delhi, India: Motilal Banarsidass Publishers Pvt Ltd. Buddhist Tradition Series Vol.32.  (paper)
 Kapstein, Matthew T. (2002). The Tibetan Assimilation of Buddhism: Conversion, Contestation, and Memory (Paperback). Oxford University Press, USA. 

ন্যিংমা
অন্তর্তন্ত্র
তান্ত্রিক অনুশীলন
তিব্বতী বৌদ্ধ আচার অনুষ্ঠান
বৌদ্ধ তন্ত্র
হেরুকা

হেরুকা বা খ্রাগ-'থুং () বজ্রযান বৌদ্ধ ধর্মমতে বোধিসত্ত্বদের ক্রুদ্ধ রূপ।

নামকরণ 

সংস্কৃত ভাষায় হেরুকা শব্দের অর্থ সমৃদ্ধ। এই শব্দের রুকা শব্দাংশটি সংস্কৃত ঋক থেকে এসেছে। কিন্তু হেরুকা শব্দের তিব্বতী ভাষায় প্রতিশব্দ খ্রাগ-'থুং যার আক্ষরিক অর্থ রক্তপায়ী, যার সঙ্গে সংস্কৃত শব্দটির কোন মিল পাওয়া যায় না।

অষ্ট হেরুকার তালিকা 

র্ন্যিং মা মহাযোগযানে আট জন হেরুকা বা ক্রুদ্ধ বোধিসত্ত্বের উল্লেখ রয়েছে। এই আট জন হেরুকার সাধনা পদ্মসম্ভব নিম্নে তালিকাভুক্ত আট জন বিদ্যাধরের নিকট হতে লাভ করেন। নিম্নে আটজন বোধিসত্ত্বের ক্রুদ্ধ রূপ হিসেবে আটজন হেরুকার তালিকা দেওয়া হল।

গ্সার-মা 

র্ন্যিং-মা ধর্মসম্প্রদায়ের পরবর্তী ধর্মসম্প্রদায়গুলির মধ্যে সা-স্ক্যা ও ব্কা-ব্র্গ্যুদ ধর্মসম্প্রদায় চক্রসম্বর, হেবজ্র, কালচক্র, বজ্রভৈরব প্রভৃতিকে হেরুকা আখ্যা দিয়েছে। গ্সার-মা সম্প্রদায়ের মহ্যে একমাত্র দ্গে-লুগ্স ধর্মসম্প্রদায় শুধুমাত্র চক্রসম্বরকেই হেরুকা বলে স্বীকার করেছে।

তথ্যসূত্র

আরো পড়ুন 

 Khenchen Palden Rinpoche. The Dark Red Amulet: Oral Instructions on the Practice of Vajrakilaya. New York: Snow Lion Publications, 2009 .
 Gyatso, Geshe Kelsang. Essence of Vajrayana. New York: Tharpa Publications, 2003 .

মহাযোগ
বোধিসত্ত্ব
দ্য হেল্প (চলচ্চিত্র)

দ্য হেল্প ২০১১ সালে মুক্তিপ্রাপ্ত একটি মার্কিন নাট্য চলচ্চিত্র। টেট টেলর পরিচালিত এই চলচ্চিত্রটি প্রকৃতপক্ষে ক্যাথরিন স্টকেট রচিত বেস্টসেলার দ্য হেল্প-এর চলচ্চিত্রায়িত রূপ। ছবিটির মূল গল্প আবর্তিত হয়েছে '৬০-এর দশকে আমেরিকায় কৃষ্ণাঙ্গদের নাগরিক অধিকার আন্দোলনের সময় ইউজিনিয়া স্কিটার ফিল্যান নামের একজন শ্বেতাঙ্গ তরুণীর সাথে দু'জন কৃষ্ণাঙ্গ গৃহপরিচারিকা অ্যাবিলিন ক্লার্ক আর মিনি জ্যাকসনের সম্পর্ককে ঘিরে। একজন সাংবাদিক হিসেবে স্কিটার সিদ্ধান্ত নেয়, মিসিসিপির জ্যাকসন শহরের শ্বেতাঙ্গ পরিবারগুলোতে গৃহপরিচারিকার কাজ করার সময় কৃঞ্চাঙ্গ মহিলারা যেসব বর্ণবাদের শিকার হয়, সে সব ঘটনা নিয়ে সে একটি বই লিখবে।

ছবিটিতে অভিনয় করেছেন জেসিকা চ্যাস্টেইন, ভায়োলা ডেভিস, ব্রাইস ডালাস হাওয়ার্ড, অ্যালিসন জ্যানি, অক্টাভিয়া স্পেন্সার, এমা স্টোন, সিসিলি টাইসন, ক্রিস লাওয়েল প্রমুখ। প্রজোজনা করেছে ড্রিমওয়ার্কস পিকচার্স ও পরিবেশন করেছে ওয়াল্ট ডিজনি স্টুডিও মোশন পিকচার্স। দ্য হেল্প সমালোচকদের কাছে যথেষ্ট প্রশংসিত হয়েছে এবং মাত্র ২৫ মিলিয়ন ডলারের এই ছবিটি এ পর্যন্ত আয় করেছে ২১১.৬ মিলিয়ন ডলার। এছাড়া ২০১২ সালে একাডেমি পুরস্কারে সেরা পার্শ্ব অভিনেত্রীর পুরস্কারট পেয়েছে দ্য হেল্প।

কুশীলব

 ভায়োলা ডেভিস - আইবিলিন ক্লার্ক
 এমা স্টোন - ইউজেনিয়া "স্কিটার" ফেলান
 অক্টাভিয়া স্পেন্সার - মিনি জ্যাকসন
 জেসিকা চ্যাস্টেইন - সেলিয়া রাই ফুট
 ব্রাইস ডালাস হাওয়ার্ড - হিলি ওয়াল্টার্স হলব্রুক
 অ্যালিসন জ্যানি - শার্লট ফেলান
 আহনা ওরেইলি - এলিজাবেথ লিফল্ট
 ক্রিস লোওয়েল - স্টুয়ার্ট হুইটওয়ার্থ
 সিসি স্পাসেক - জনাব ওয়াল্টার্স

তথ্যসূত্র

বহিঃসংযোগ 
 
 
 
 
 civilrightstravel, The Help's filming locations and associated civil-rights history award

২০১১-এর চলচ্চিত্র
২০১০-এর দশকের হাস্যরসাত্মক নাট্য চলচ্চিত্র
১৯৬০-এর দশকের পটভূমিতে চলচ্চিত্র
১৯৬৩-এর পটভূমিতে চলচ্চিত্র
ইংরেজি ভাষার চলচ্চিত্র
ড্রিমওয়ার্কস পিকচার্সের চলচ্চিত্র
টাচস্টোন পিকচার্সের চলচ্চিত্র
টেট টেলর পরিচালিত চলচ্চিত্র
নারীবাদী চলচ্চিত্র
মার্কিন উপন্যাস ভিত্তিক চলচ্চিত্র
মার্কিন চলচ্চিত্র
মার্কিন হাস্যরসাত্মক নাট্য চলচ্চিত্র
মিসিসিপিতে চিত্রায়িত চলচ্চিত্র
মিসিসিপির পটভূমিতে চলচ্চিত্র
রিলায়্যান্স এন্টারটেইনমেন্টের চলচ্চিত্র
লেখক সম্পর্কে চলচ্চিত্র
জাতি ও জাতিসত্তা সম্পর্কিত চলচ্চিত্র
বর্ণবাদ সম্পর্কে চলচ্চিত্র
২০১০-এর দশকের ইংরেজি ভাষার চলচ্চিত্র
মার্কিন উপন্যাস অবলম্বনে চলচ্চিত্র
জ্যাকসন, মিসিসিপি
বাফটা বিজয়ী (চলচ্চিত্র)
২০১০-এর দশকের মার্কিন চলচ্চিত্র
মঞ্জুশ্রীমিত্র

মঞ্জুশ্রীমিত্র (সংস্কৃত मञ्जुश्रीमित्र; ) একজন প্রখ্যাত ভারতীয় বৌদ্ধ পণ্ডিত এবং অতিযোগ তত্ত্বের শিক্ষক ছিলেন।

প্রাথমিক জীবন 
বুদ্ধগয়ার পশ্চিমে এক গ্রামে এক ব্রাহ্মণ পরিবারে সিদ্ধিগর্ভের জন্ম হয়। নালন্দা বিশ্ববিদ্যালয়ে তিনি যোগাচার সম্বন্ধে শিক্ষা গ্রহণ করেন। সন্ন্যাসধর্ম গ্রহণের পরে তার নাম মঞ্জুশ্রীমিত্র হয়।

কৃতিত্ব 
মঞ্জুশ্রীমিত্র প্রহেবজ্রর নিকট হতে অতিযোগ তত্ত্ব শিক্ষা লাভ করে সমগ্র অতিযোগ তত্ত্বকে চিত্তবর্গ, অভ্যন্তরবর্গ এবং উপদেশবর্গ এই তিনভাগে ভাগ করে দেন। পরবর্তীকালে তিনি শ্রী সিংহকে তার শিক্ষাদান করে যান।

তথ্যসূত্র

আরো পড়ুন 
 Mañjuśrīmitra. Primordial experience. An Introduction to rDzogs-chen Meditation. Translated by Namkhai Norbu and Kennard Lipman in collaboration with Barrie Simmons. Shambhala, Boston & London, 2001.

অতিযোগ
ভারতীয় বৌদ্ধ
নিস্তারিণী কালীবাড়ী

নিস্তারিণী কালীবাড়ি হল কলকাতার সিমলা অঞ্চলের একটি পুরনো কালীমন্দির। ১৮৬৫ সালে রথযাত্রার দিন ঈশ্বরচন্দ্র নান এই মন্দিরটি প্রতিষ্ঠা করেন। মন্দিরটি ২৫, বেথুন রো-তে অবস্থিত। ঈশ্বরচন্দ্রের প্রতিবেশী কৃষ্ণচন্দ্র সিংহ বারাণসী থেকে দক্ষিণেশ্বর কালীবাড়ির ভবতারিণী কালীবিগ্রহের আদলে একটি কালীমূর্তি তৈরি করিয়ে আনেন। কিন্তু তিনি এই বিগ্রহটি প্রতিষ্ঠা করতে অসমর্থ হলে, মূর্তিটি তিনি প্রতিবেশী ঈশ্বরচন্দ্রকে দিয়ে দেন। বর্তমানে "দি ঈশ্বরচন্দ্র নান দেবোত্তর ট্রাস্ট" নামে একটি অছিপরিষদ এই মন্দিরের পূজাকার্য পরিচালনা করেন। মন্দিরে মহাসমারোহে দীপান্বিতা কালীপূজা অনুষ্ঠিত হয়।

পাদটীকা

বহিঃসংযোগ 

কলকাতার কালীমন্দির
দয়াময়ী কালীবাড়ি

দয়াময়ী কালীবাড়ি হল কলকাতার একটি পুরনো কালীমন্দির। এটি মধ্য কলকাতার কলেজ স্কোয়ারের কাছে রমানাথ মল্লিক লেনে অবস্থিত। ১৭৭১ খ্রিষ্টাব্দে জগদ্ধাত্রী পূজার দিন গুরুপ্রসাদ বন্দ্যোপাধ্যায় মন্দিরটি প্রতিষ্ঠা করেন। মন্দিরটি বাংলার দালান স্থাপত্যশৈলীর। প্রতিষ্ঠিত কালীমূর্তিটি দক্ষিণাকালীর একটি কষ্টিপাথরের মূর্তি। মন্দিরের গায়ে শ্বেতপাথরের ফলকে লেখা আছে, শ্রীশ্রীদয়াময়ী/ সন ১১৭৮ / শ্রীগুরুপ্রসাদ তরে হেরি দিগম্বরী। এই মন্দিরে শাক্ত মতে পূজা হয়। কোনো পশুবলি হয় না।

পাদটীকা

বহিঃসংযোগ 

কলকাতার কালীমন্দির
পুরাতন বিশ্বের চুটকি

মাসসিকাপিডি (Muscicapidae) গোত্রের অন্তর্গত সকল পাখি পুরাতন বিশ্বের চুটকি নামে পরিচিত। পুরাতন বিশ্ব বলতে ইউরোপ, আফ্রিকা ও এশিয়া মহাদেশকে বোঝানো হয়েছে। এসব পাখির অধিকাংশই আকারে ছোট, পতঙ্গভূক ও বেশ ভাল গান গাইতে পারে। মাসসিকাপিডি গোত্র ও এতে অন্তর্ভুক্ত প্রজাতিগুলোর অবস্থান নিয়ে পক্ষীবিদদের মাঝে যথেষ্ট মতভেদ রয়েছে।

বিবরণ 
চুটকিদের মধ্যে আকার ও গঠনে বেশ বৈসাদৃশ্য লক্ষ্য করা যায়। এরা আকারে ছোট বা মাঝারি; দৈর্ঘ্যে ৯ থেকে ২২ সেমি পর্যন্ত লম্বা হয়। অধিকাংশ প্রজাতির দেহ রঙচঙে নয়, তবে অল্প কিছু প্রজাতির পুরুষ সদস্যদের দেহ উজ্জ্বল বর্ণের। বেশিরভাগ প্রজাতির ঠোঁট প্রশস্ত ও চ্যাপ্টা যাতে পোকামাকড় ধরে খেতে সুবিধা হয়। তবে যেসব প্রজাতি মাটিতে খাদ্য খুঁজে বেড়ায় তাদের ঠোঁট চোখা।

যেসব জায়গায় মোটামুটি গাছপালা আছে, সাধারণত সেসব জায়গায় পুরাতন বিশ্বের চুটকিরা নিজেদের সহজে মানিয়ে নেয়। তবে উন্মুক্ত তৃণভূমি, গ্রামীণ বন ও গ্রীষ্মমণ্ডলীয় গহীন অরণ্য এদের আদর্শ আবাসস্থল। শীতপ্রধান অঞ্চলের চুটকিরা শীতকালে দক্ষিণে খাদ্যের সন্ধানে পরিযান করে।

প্রজাতিভেদে এদের প্রজনন প্রক্রিয়ায় ভিন্নতা দেখা যায়। গাছের কোটরে কিংবা বড় গাছ, ঝোপঝাড় ও পাহাড়ের খাঁজে পেয়ালার মত মজবুত বাসা বানায়। যেসব প্রজাতি কোটরে বাসা করে তারা আটটা পর্যন্ত ডিম দিতে পারে। ডালে বাসা করা প্রজাতিরা দুই থেকে পাঁচটি ডিম পাড়ে।

শ্রেণিবিন্যাস 

গোত্র মাসসিকাপিডি
 উপগোত্র মাসসিকাপিনি - সাধারণ চুটকি
 এম্পিডর্নিস
 চাঁদিপাখি, Empidornis semipartitus
 ব্র্যাডর্নিস - ৪টি প্রজাতি
 মেলিনর্নিস  - ৭টি প্রজাতি
 ফ্রাজেরিয়া  - ২টি প্রজাতি
 সিগেলাস 
 Fiscal Flycatcher, Sigelus silens
 Rhinomyias  - ১১টি প্রজাতি
 Muscicapa - ২৪টি প্রজাতি
 Myioparus  - ২টি প্রজাতি
 হামব্লোটিয়া 
 বড় কমোরো চুটকি, Humblotia flavirostris
 ফিসেডুলা  - প্রায় ৩০টি প্রজাতি
 অ্যান্টিপেস  - ২টি প্রজাতি
 সায়ানপ্টিলা  -
 ধলানীল চুটকি, Cyanoptila cyanomelana
 ইউমায়াস  - ৫টি প্রজাতি
 নিলটাভা  - ৬টি প্রজাতি

 সায়র্নিস  - ১৯টি প্রজাতি
 মাসসিকাপেলা 
 বামন চুটকি, Muscicapella hodgsoni
 কুলিসিকাপা  - ২টি প্রজাতি

 উপগোত্র স্যাক্সিকলিনি - ফিদ্দা ও সহজাত (formerly in টুর্ডিডি)
 Tarsiger, ঝাড়রবিন (৫টি প্রজাতি)
 Luscinia (১১টি প্রজাতি)
 Erithacus (৩টি প্রজাতি) 
 Heinrichia - বড় খাটোডানা
 Brachypteryx (৪টি প্রজাতি)
 Irania, ধলাগলা রবিন
 Saxicola, ঝাড়ফিদ্দা ও শিলাফিদ্দা (১৪টি প্রজাতি)
 Monticola: শিলাদামা (১৩টি প্রজাতি)
 Pogonocichla
 Swynnertonia
 Stiphrornis, বনরবিন (১-৫টি প্রজাতি)
 Xenocopsychus, অ্যাঙ্গোলা গুহাফিদ্দা
 Saxicoloides, দেশি রবিন
 Myiomela (৪টি প্রজাতি)
 Cinclidium, নীলকপাল রবিন
 Myophonus, শিষদেয়া দামা
 Namibornis
 Cercomela (৯টি প্রজাতি)
 Myrmecocichla (৭টি প্রজাতি)
 Thamnolaea, পাহাড়িফিদ্দা (২টি প্রজাতি)
 Pinarornis, বোল্ডার ফিদ্দা
 Sheppardia, (৯টি প্রজাতি)
 Cossyphicula, ধলাতলা রবিন-ফিদ্দা
 Cossypha, রবিন-ফিদ্দা (১৪টি প্রজাতি)
 Cichladusa, তালফিদ্দা (৩টি প্রজাতি)
 Cercotrichas, ঝাড়ফিদ্দা (১১টি প্রজাতি)
 Copsychus, দোয়েল ও শ্যামা (৭টি প্রজাতি)
 Phoenicurus, প্রকৃত লালগির্দি (১১টি প্রজাতি)
 Chaimarrornis, ধলাটুপি পানগির্দি
 Rhyacornis (২টি প্রজাতি)
 Grandala, গ্র্যান্ডেলা
 Enicurus, চেরালেজ (৭টি প্রজাতি)
 Campicoloides, Buff-streaked Chat
 Oenanthe, কানকালি (প্রায় ২০টি প্রজাতি)
 Trichixos, লালচেলেজি শ্যামা
 Aberrant লালগির্দি, বিতর্কিত
 হজসনিয়াস, ধলাপেট লালগির্দি

তথ্যসূত্র

বহিঃসংযোগ 

 Old World flycatcher videos  on the Internet Bird Collection

 
পাখি পরিবার
গণেশ হালুই

গণেশ হালুই (জন্ম: ১৪ সেপ্টেম্বর ১৯৩৬) ভারতবর্ষের সমকালীন শিল্প-আন্দোলনের বিশিষ্ট ব্যক্তিত্ব।

জীবনী
তিনি বর্তমান বাংলাদেশে জামালপুর জেলায় ১৪ সেপ্টেম্বর ১৯৩৬ সালে জন্মগ্রহণ করেন। শৈশব ও কৈশোর কেটেছে সেখানেই। ১৯৫০ এর দশকে বাংলাদেশ থেকে পশ্চিশবঙ্গে স্থানান্তরিত হন তিনি।

হালুই কলকাতার গভ. কলেজ অব্ আর্টস অ্যান্ড ক্রাফট্স-এর অ্যাপ্লাইড আর্ট বিভাগ থেকে ১৯৫৬ সালে স্নাতক ডিগ্রি লাভ করেন এবং পরবর্তীতে ১৯৬৩ থেকে ১৯৯৮ সাল পর্যন্ত একই  শিক্ষাপ্রতিষ্ঠানে শিক্ষকতা করেছেন।

শিল্পরীতি
এ পর্যন্ত তার ১৯ টি একক প্রদর্শনী আয়োজিত হয়েছে এবং বহু দলগত প্রদর্শনীতে অংশ গ্রহণ করেছেন।

সন্মাননা
তিনি ১৯৫৫ থেকে ১৯৭০ পর্যন্ত কলকাতার অ্যাকাডেমি অব্ ফাইন আর্টস কর্তৃক চারুকলায় ছয় বার স্বর্ণ পদক লাভ করেন। গণেশ হালুই ২০১০ সালে রবীন্দ্রভারতী বিশ্ববিদ্যালয় কর্তৃক প্রদত্ত ‘হীরাচাঁদ দুর্গা স্মারক’ সম্মান লাভ করেন। তিনি ২০১১ সালে পশ্চিমবঙ্গ রাজ্য নৃত্য নাট্য-সঙ্গীত ও দৃশ্যকলা অ্যাকাডেমি প্রদত্ত ‘পশ্চিমবঙ্গ রাজ্য অ্যাকাডেমি’ সম্মান লাভ করেন। ২০১২ সালে ক্যালকাটা পেইন্টার্স কর্তৃক সম্মাননা জ্ঞাপন।

চিত্রকর গণেশ হালুইয়ের সম্মানে বেঙ্গল ফাউন্ডেশন আর্টস গ্রোগ্রাম কর্তৃক "দ্বি-বার্ষিক গণেশ হালুই বেঙ্গল গবেষণা বৃত্তি" প্রদান করা হয়ে থাকে।

তথ্যসূত্র

গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী

বহিঃসংযোগ

 বুধবার শিল্পী গণেশ হালুই এর একক চিত্রকলা প্রদর্শনী
 www.bengalfoundation.org

১৯৩৬-এ জন্ম
জীবিত ব্যক্তি
বাঙালি শিল্পী
বাংলাদেশী পুরুষ চিত্রশিল্পী
২১শ শতাব্দীর ভারতীয় শিল্পী
কলকাতার শিল্পী
২০১৩-১৪ ওয়েস্ট ইন্ডিজ ক্রিকেট দলের ভারত সফর

ওয়েস্ট ইন্ডিজ ক্রিকেট দল ৩১ অক্টোবর, ২০১৩ তারিখ থেকে ২৭ নভেম্বর, ২০১৩ তারিখ পর্যন্ত ভারত সফর করে। সফরে দলটি দু’টি টেস্ট, তিনটি একদিনের আন্তর্জাতিক ক্রিকেট খেলায় ভারত জাতীয় ক্রিকেট দলের মুখোমুখি হয়। ভারতীয় ক্রিকেটার শচীন তেন্ডুলকর এই সিরিজে তার ২০০তম টেস্ট ম্যাচ খেলার পর সব ধরনের ক্রিকেট থেকে অবসর নেয়ার কথা ঘোষণা করেন।

দলের সদস্য

প্রস্তুতিমূলক খেলা

টেস্ট সিরিজ

১ম টেস্ট

২য় টেস্ট

পরিসংখ্যান

ব্যাটিং 
সর্বাধিক রান সংগ্রহকারী

বোলিং 
সর্বাধিক উইকেট লাভকারী

ওডিআই সিরিজ

১ম ওডিআই

২য় ওডিআই

৩য় ওডিআই

সম্প্রচার ব্যবস্থা

তথ্যসূত্র

বহিঃসংযোগ 
 ক্রিকইনফোতে West Indies in India 2013-14

২০১৩–১৪ আন্তর্জাতিক ক্রিকেট প্রতিযোগিতা
ওয়েস্ট ইন্ডিজ ক্রিকেট দলের ভারত সফর
২০১৩-এ ভারতীয় ক্রিকেট
২০০০-০১ থেকে ভারতের ক্রিকেট মৌসুম
স্কু-গ্দুং-'বার-বা

স্কু-গ্দুং-বার-বা () র্ন্যিং মা ধর্মসম্প্রদায়ের অতিযোগ তত্ত্বের উপদেশবর্গ শিক্ষার মান-ঙ্গাগ-স্দেই-র্গ্যুদ-ব্চু-ব্দুন বা সতেরো তন্ত্রের মধ্যে একটি তন্ত্র। বিমলমিত্র রচিত বি-মা-স্ন্যিং-থিগ গ্রন্থে এই তন্ত্র লিপিবদ্ধ রয়েছে।

রচনা 

তিব্বতী ভাষায় রচিত স্কু-গ্দুং-বার-বা কোন গ্রন্থ থেকে অনুবাদ করা হয়েছে, তা নির্ণয় করা যায় না। শুধুমাত্র অতিযোগ তত্ত্বের উপদেশবর্গ শিক্ষায় এই তন্ত্রের উল্লেখ পাওয়া যায়। বিমলমিত্র ও পদ্মসম্ভবের পঁচিশজন শিষ্যের একজন স্কা-বা-দ্পাল-ব্র্ত্সেগ্স এই তন্ত্রটি অনুবাদ করেন।

পাদটীকা

তথ্যসূত্র 

অতিযোগ
উপদেশবর্গ
সতেরো তন্ত্র
স্কা-বা-দ্পাল-ব্র্ত্সেগ্স

স্কা-বা-দ্পাল-ব্র্ত্সেগ্স ()  পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।

জন্ম ও পরিবার 

স্কা-বা-দ্পাল-ব্র্ত্সেগ্সের জন্ম লাসা শহরের উত্তরে ফেনবো উপত্যকার স্কা-বা নামক গ্রামে। তাঁর পিতার নাম স্কা-বা-ব্লো-ল্দান এবং মাতার নাম 'ব্রো-ব্জা-ম্দ্জেস-মা।

শিক্ষা 

স্কা-বা-দ্পাল-ব্র্ত্সেগ্স পদ্মসম্ভবের পঁচিশজন প্রধান শিষ্যের মধ্যে একজন ছিলেন। তিনি শান্তরক্ষিত দ্বারা আদিষ্ট সাত জন বৌদ্ধ পণ্ডিতের মধ্যেও একজন ছিলেন। তিনি তিব্বত সম্রাট খ্রি-স্রোং-ল্দে-ব্ত্সানের নির্দেশে চ্লোগ-রো-ক্লু'ই-র্গ্যাল-ম্ত্শানের () সাথে ভারত গিয়ে বিমলমিত্রকে তিব্বতে আমন্ত্রণ জানিয়ে নিয়ে আসেন। পরবর্তীকালে সম-য়ে বৌদ্ধবিহারে তিনি বিমলমিত্রের নিকট হতে শিক্ষালাভ করেন।

রচনা 
স্কা-বা-দ্পাল-ব্র্ত্সেগ্স সম-য়ে বৌদ্ধবিহারের অন্যতম বিখ্যাত অনুবাদক বা লো-ৎসা-ওয়া ছিলেন। তিনি ক্রিয়াতন্ত্রযান, চর্যাতন্ত্রযান ও যোগতন্ত্রযানের ওপর বহু সূত্র ও তন্ত্র রচনা করেন। জ্ঞানগর্ভ ও বিদ্যাকরসিংহের সাথে তিনি প্রজ্ঞাপারমিতা ও হরিভদ্র রচিত অভিসময়ালঙ্কারের ওপর রচিত টীকা স্ফূটার্থ অনুবাদ করেন। তিনি জিনমিত্রের সাথে বসুবন্ধু রচিত অভিধর্মকোষ অনুবাদ করেন। ভারতীয় পণ্ডিত সর্বজ্ঞদেবের সাথে তিনি বোধিচর্যাবতার অনুবাদ করেন। এছাড়াও তিনি অভিধর্মসনুচ্চয় অনুবাদ করেন এবং ল্তা-রিম-স্নাং-বা-ব্চু-ব্দুন-পা () নামক গ্রন্থ রচনা করেন। নবম শতাব্দীর প্রথমার্ধে স্কা-বা-দ্পাল-ব্র্ত্সেগ্স ও নাম-ম্খাই-স্ন্যিং-পো একত্রে ল্দান-দ্কার-মা () রচনা করেন। তিনি ও বিমলমিত্র অতিযোগযানের উপদেশবর্গ শিক্ষার সতেরো তন্ত্রের অন্যতম তন্ত্র স্কু-গ্দুং-বার-বা অনুবাদ করেন।

পাদটীকা

তথ্যসূত্র

আরো পড়ুন 
 Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom.
 Tarthang Tulku. 1975. Bringing the Teachings Alive. Cazadero, CA: Dharma Publishing.
 'Jam mgon kong sprul blo gros mtha' yas. 2007. Gter ston brgya rtsa. In Rin chen gter mdzod chen mo. New Delhi: Shechen (v.1 pp. 389–390).
 Gu ru bkra shis. 1990. Gu bkra'i chos 'byung. Beijing: Krung go'i bod kyi shes rig dpe skrun khang, p. 173.

তিব্বতী অনুবাদক
বৌদ্ধ দার্শনিক
পদ্মসম্ভবের পঁচিশজন শিষ্য
তুলসী চক্রবর্তী

তুলসী চক্রবর্তী (৩ মার্চ, ১৮৯৯ - ১১ ডিসেম্বর, ১৯৬১) ১৯৩০ থেকে ১৯৬০ সালের বাংলা সিনেমার এক স্বনামধন্য অভিনেতা ছিলেন। প্রধানত কমিক ভূমিকায় উনি খ্যাতি লাভ করেছিলেন। তার সবচেয়ে উল্লেখযোগ্য ভূমিকা সত্যজিৎ রায় পরিচালিত "পরশ পাথর" চলচ্চিত্রের মুখ্য অভিনেতা হিসাবে।

বাল্যকাল 
তুলসী চক্রবর্তী গোয়ারি নামক এক ছোট গ্রামে ১৮৯৯ সালের ৩ মার্চ জন্মগ্রহণ করেন। তার পিতা আশুতোষ চক্রবর্তী ভারতীয় রেল-এর কর্মী ছিলেন। বাল্যকালে তাই অবিভক্ত বাংলায় নানা স্থানে ঘুরতে হয়েছে। সুতরাং তরুণ তুলসী চক্রবর্তীকে কোলকাতায় তার কাকা প্রসাদ চক্রবর্তীর কাছে কিছুকাল থাকতে হয়েছিল। প্রসাদবাবু প্রখ্যাত স্টার থিয়েটার-এর একজন বিশিষ্ট তবলা ও হারমোনিয়াম বাদক ছিলেন। এবং তার যোগাযোগে তুলসী চক্রবর্তী নিজের প্রজন্মের সর্বশ্রেষ্ঠ অভিনেতাদের দেখার সুযোগ লাভ করেন। ঐ থেকে তিনি অভিনয় ও সঙ্গীতে যোগদান করার অনুপ্রেরণা পেয়েছিলেন। পরবর্তী কালে বাস্তবসম্মত অভিনেতা হিসাবে তিনি পরিচিতি পান। কোন মেক-আপ বা অতিরিক্ত আয়োজন না ব্যবহার করে, সাধারণত কাঁধে একটি উপবীত ও একটি সাদা ধুতি পরিধান করতেন।

কর্মজীবন 
উত্তম কুমার ও সুচিত্রা সেন অভিনীত সাড়ে চুয়াত্তর চলচ্চিত্রে তুলসী চক্রবর্তী একটি লজিং-এর ম্যানেজার হিসাবে অনন্যসাধারণ ভূমিকা রাখেন এবং জনপ্রিয়তা অর্জন করেন। সত্যজিৎ রায় পরিচালিত পরশ পাথর চলচ্চিত্রে তিনি প্রধান ভূমিকায় অভিনয় করেন। এবং পথের পাঁচালী চলচ্চিত্রে এক পণ্ডিত হিসাবে ছোট্ট ভূমিকায় দেখা যায় তুলসী চক্রবর্তী-কে।

সত্যজিৎ রায় একবার বলে থাকেন যে তুলসী চক্রবর্তী মার্কিন যুক্তরাষ্ট্রে জন্মগ্রহণ করে থাকলে তাকে অভিনয় দক্ষতার জন্য অস্কার পুরস্কার প্রদান করা হত।

তুলসী চক্রবর্তীর মৃত্যু হয় ১৯৬১ সালের ১১ ডিসেম্বর।

চলচ্চিত্রের তালিকা 

 মায়া মৃগ (১৯৬০)
 শুনো বরনারী (১৯৬০)
 গলি থেকে রাজপথ (১৯৫৯)
 পার্সোনাল অ্যাসিস্টেন্ট (১৯৫৯)
 অবাক পৃথিবী (১৯৫৯)
 অযান্ত্রিক (১৯৫৮)
 যৌতুক (১৯৫৮)
 পরশ পাথর (১৯৫৮)
 রাজলক্ষ্মী ও শ্রীকান্ত (১৯৫৮)
 সোনার কাঁঠি (১৯৫৮)
 চন্দ্রনাথ (১৯৫৭)
 হরিশচন্দ্র (১৯৫৭)
 পৃথিবী আমারে চায় (১৯৫৭)

 একটি রাত (১৯৫৬)
 শ্যামলী (১৯৫৬)
 পথের পাঁচালী (চলচ্চিত্র) (১৯৫৫)
 অপরাধী (১৯৫৫)
 ভালোবাসা (১৯৫৫)
 দুজনে (১৯৫৫)

 কালিন্দি (১৯৫৫)
 নিষিদ্ধ ফল (১৯৫৫)

 উপহার (১৯৫৫)
 চাঁপডাঙার বৌ (১৯৫৪)
 যদুভট্ট (১৯৫৪)
 জয়দেব (১৯৫৪)

 নবীন যাত্রা (১৯৫৩)
 সাড়ে চুয়াত্তর (১৯৫৩)
 দর্পচূর্ণ (১৯৫২)
 মেঘমুক্তি (১৯৫২)
 পণ্ডিত মশাই (১৯৫১)
 মানডন্ড (১৯৫০)
 মেজদিদি (১৯৫০)
 রূপকথা (১৯৫০)
 শেষবেশ (১৯৫০)

 বামুনের মেয়ে (১৯৪৯)

 কবি (১৯৪৯)

 বিরাজ বউ (১৯৪৬)
 মন্দির (১৯৪৬)
 প্রতিমা (১৯৪৬)

 দুই পুরুষ (১৯৪৫)

 শ্রী গৌরাঙ্গ (১৯৩৩)
 পুনর্জন্ম (১৯৩২)
 দ্বীপ জ্বেলে যাই

বহিঃসংযোগ 
 
 Tulsi as clown

বাঙালি অভিনেতা
১৮৯৯-এ জন্ম
১৯৬১-এ মৃত্যু
পশ্চিমবঙ্গের অভিনেতা
২০শ শতাব্দীর ভারতীয় অভিনেতা
ভারতীয় চলচ্চিত্র অভিনেতা
কলকাতা বিশ্ববিদ্যালয়ের প্রাক্তন শিক্ষার্থী
হাওড়ার ব্যক্তি
ফিয়াট অটোমোবাইলস

ফিয়াট অটোমোবাইলস এস.পি.এ. একটি ইতালীয় গাড়ি নির্মাতা প্রতিষ্ঠান এবং ফিয়াট গ্রুপ অটোমোবাইলস এস.পি.এ.। এটি ইতালির বৃহত্তম গাড়ি নির্মাতা প্রতিষ্ঠান ফিয়াট এস.পি.এ. এর একটি সাবসিডিয়ারি। ফিয়াট অটোমোবাইলস এস.পি.এ. ২০০৭ সালে প্রতিষ্ঠিত হয়।

উৎপাদনের ফলাফল প্রদর্শিত

তথ্যসূত্র

বহিঃসংযোগ 
 
 Fiat Group Automobiles Press
 Fiat Light Commercial Vehicles

ফিয়াট
ইতালির সম্মিলিত কোম্পানি
গাড়ির মার্কা
ইতালির গাড়ি প্রস্তুতকারক
ইতালীয় মার্কা
কাটিং ক্রু

কাটিং ক্রু () একটি ইংলিশ রক ব্যান্ড যেটি নিক ভ্যান ইড ১৯৮৫ সালে প্রতিষ্ঠা করেন। এই ব্যান্ডটি তাদের “আই জাস্ট ডাইড ইন ইওর আর্মস টুনাইট” এই গানটির জন্য সারাবিশ্বে পরিচিত।

গঠন 
ভোকালিস্ট নিক ভ্যান ইড কানাডিয়ান গিটারিস্ট কেভিন স্কট ম্যাকমাইকেলের সাথে মিলে ১৯৮৫ সালে ব্যান্ডটি গঠন করেন।

ভাঙ্গন 
১৯৯৩ সালে ব্যান্ডটি ভেঙ্গে যায়।

পুনর্গঠন:২০০৫-বর্তমান 
২০০৫ সালে নিক ভ্যান ইড পুনরায় ব্যান্ডটি গঠন করেন সম্পূর্ণ লাইন আপে। এবং তারা ২০০৬ সালে "গ্রিনিং সোলস" এ্যালবামটি বের করেন প্রযোজনা প্রতিষ্ঠান হাইপারটেনসন এর ব্যানারে। একই বছর ব্যান্ডটি জার্মানি, যুক্তরাজ্য ও ডেনমার্কে সঙ্গীত সফর করে। ২০০৮ সালে ব্যান্ডটি মার্কিন অডিও কোম্পানি স্প্রেকট্রা রেকর্ডস এর সাথে একটি চুক্তি স্বাক্ষর করে।

তথ্যসূত্র 

যুক্তরাজ্যের ব্যান্ড
ভার্জিন রেকর্ডসের শিল্পী
১৯৫৮-এর প্রতিষ্ঠিত মিউজিকাল গ্রুপ
ইংরেজ রক সঙ্গীত গ্রুপ
ব্রিটিশ পপ রক সঙ্গীত গ্রুপ
১৯৮৫-এ ইংল্যান্ডে প্রতিষ্ঠিত
লন্ডনের সঙ্গীত দল
ইএমআই রেকর্ডসের শিল্পী